kardosdrur/scandi-wiki huggingface dataset:
Niels Juel Simonsen

Niels Juel Simonsen (16. maj 1846 i København – 25. maj 1906 sammesteds) var en dansk operasanger (baryton), der i en menneskealder var en af de førende på Det Kongelige Teater i København.

Han var søn af operasangerinde Catharine Simonsen og kgl. kapelmusikus Sophus Simonsen.

Han fik sin debut i 1868 i titelpartiet i Marschners opera Hans Heiling og siden i store partier som Hans Sachs i Wagners Mestersangerne i Nürnberg, Figaro i Mozarts Figaros Bryllup og Marsk Stig i Heises Drot og Marsk. Han sang partiet som Saul i Carl Nielsens Saul og David ved uropførelsen i 1902.

Konsul Gottfried Ruben indspillede en valse med Niels Juel Simonsen og Anna Christine Thorning-Lembcke i 1894. Optagelsen er en del af Ruben-samlingen, som er Danmarks første lydoptagelser. Niels Juel Simonsen indspillede plader for The Gramophone Co. i 1899 og 1903 (Skandinavisk Grammophon A/S). I 1903 indspillede han også valse for Dansk Fonografmagasin. Trods datidens teknik kan hans malmfulde røst fornemmes.

Hæder 
Han blev kongelig kammersanger i 1874 og fastansat ved hoffet 1885. Han blev Ridder af Dannebrog 1879, modtog Fortjenstmedaljen i guld 1893 og blev Dannebrogsmand 1899.

Han er begravet på Solbjerg Parkkirkegård.

Litteratur 
Steen Kaargaard Nielsen & Claus Byrith, Danmarks første lydoptagelser : Edisons fonograf i 1890'ernes København, , s. 102-104, s. 188-192.

Eksterne links 
 Portræt i Teatermuseet

Operasangere fra Danmark
Kongelige kammersangere
Personer fra København
Personer i Dansk Biografisk Leksikon
Danskere i 1800-tallet
Danskere i 1900-tallet
Riddere af Dannebrog
Modtagere af Fortjenstmedaljen i guld
Personer i den 2. Slesvigske Krig fra Danmark
Ruben-samlingen - Danmarks første lydoptagelser
António de Noli

António de Noli, på italiensk kendt også som Antonio da Noli og Antoniotto Usodimare (1415 – 1497 eller 1419 – 1491), var en portugisisk opdagelsesrejsende. Han udforskede dele af Kap Verde, men det er usikkert hvilke af øerne på Kap Verde, som blev opdaget af Noli.

Noli blev født i Genoa, Italien, men blev sendt i landflygtighed. Han emigrerede til Portugal, og blev ansat hos Henrik Søfareren.

Kilde og reference 

Tjek fødsels- og dødsår
Opdagelsesrejsende fra Portugal
Alvise Cadamosto

Alvise Cadamosto (også kendt på portugisisk som Luís Cadamosto) (1432 i Venedig, Italien – 18. juli 1488 i samme by) var en italiensk søkaptajn og opdagelsesrejsende.

Han drog på opdagelsesekspeditioner til Afrikas vestkyst og i Atlanterhavet. Ekspeditionerne blev udført på ordre fra Henrik Søfareren. På hans første ekspedition som startede 22. marts 1455 besøgte han Madeira og De Kanariske Øer. På hans anden ekspedition i 1456 blev Cadamosto den første europæer som kom til Kap Verde.

Opdagelsesrejsende fra Italien
Heinrich Marschner

Heinrich August Marschner (født 16. august 1795 i Zittau, død 14. december 1861 i Hannover), var en tysk komponist, der først og fremmest skrev operaer.
 
Marschners hovedværk er Hans Heiling (1833), der med sin ledemotivteknik fik indflydelse på Richard Wagners værker, blandt andet Den flyvende Hollænder. Han var kapelmester i Hannover i 1830-61.

Marschner var allerede i sin gymnasietid virksom som korsanger og ville være komponist. Trods alvorlige brister i sin musikalske uddannelse skrev han 1810 balletten Die stoltze Bäuerin. Han begyndte at studere jura i Leipzig, men tillige musik hos Daniel Gottlob Türk og foretog sine første koncertturnéer, hvorefter han endegyldigt belettede sig för musikerhvervet. I 1816 fik han tilbudt en stilling som musiklærer hos grev Ferdinánd Zichy i Bratislava og blev efterfølgende engageret som kapelmester. I 1820 opførte Carl Maria von Weber Marschners opera Heinrich IV und d'Aubigné i Dresden, hvor tkomponisten blev ansat som musikdirektør og tillige skrev flere sceniske værker. I 1826 forlod han Dresden, efter som han ikke fik lov til at efterfølge Weber. Efter en længere koncertturné overtog han 1827 ledelsen af orkesteret vid Stadttheater i Leipzig og blev i 1831 kapelmester ved Hoftheater i Hannover. Efter sin pensionering i 1859 bosatte han sig i Paris.

Værker

Operaer
 Titus (1816)
 Saidar und Zulima (1818)
 Das stille Volk (1818)
 Heinrich IV und d'Aubigné (1820)
 Der Kyffhäuserberg (1822)
 Der Holzdieb (1825)
 Lukretia (1827)
 Der Vampyr (1828)
 Der Templer und die Jüdin (1829)
 Des Falkners Braut (1832)
 Hans Heiling (1833)
 Das Schloss am Ätna (1836)
 Kaiser Adolph von Nassau (1845)
 Austin (1852)
 Sangeskönig Hiarne oder das Tyrsingsschwert'' (1863

Kammermusik
 Pianotrio nr 1 i a-moll, op. 29
 Pianotrio nr 2 i g-moll, op. 111
 Pianotrio nr 3 i f-moll, op. 121
 Pianotrio nr 4 i D-dur, op. 135
 Pianotrio nr 5 i d-moll, op. 138
 Pianotrio nr 6 i c-moll, op. 148
 Pianotrio nr 7 i F-dur, op. 167
 Pianokvartet nr 1 i B-dur, op. 36
 Pianokvartet nr 2 i G-dur, op. 158

Eksterne henvisninger 

 Fokusartikel fra Det Kongelige Bibliotek 

Komponister fra Tyskland
Kap Verdes flag

Kap Verdes flag består af en blå flagdug, en rød stribe på hvidt i nedre del af dugen og med en krans af ti gule stjerner. Striberne er i størrelsesforholdet 6:1:1:1:3. Stjernekransen er sat tre ottendedele ud fra stangsiden af flagdugen. Flaget er i størrelsesforholdet 3:5. Det blev officielt taget i brug 22. september 1992.

De ti stjerner i flaget symboliserer de ti største øer, blåfargen havet og himmelen. De hvide og røde striber repræsenterer vejen mod at bygge en selvstændig nation, hvor hvidfarven symboliserer fred og det røde indsats.

Flaget symboliserer det endelige brud med Guinea-Bissau, som Kap Verde havde som intension at gå i union med. Før det nuværende flaget blev indført benyttede Kap Verde et flag i de panafrikanske farver, hvor dugen var delt i gult over grønt, og der fandtes et rødt felt ved stangen. Også Guinea-Bissau benyttede et flag som dette, men de to lande havde ulige emblemer i det røde felt. Guinea-Bissau førte en sort stjerne. Denne var også til at finde i Kap Verdes flag, men var her indsat en krans med en musling nederst. Begge landes flag var baseret på PAIGC's flag, partiet som ledte begge lande til uafhængighed, og som havde forening af dem som mål.

Eksterne henvisninger 

 Bandeira fra Página Oficial do Governo de Cabo Verde 
 Cape Verde fra FOTW
 Cape Verde: flag of 1975-1992 fra FOTW

Flag
Flag fra Afrika
Nationale flag
Kapverdiske escudo

Kapverdisk escudo (ISO 4217-kode: CVE) er møntenheden på Kap Verde. Navnet kommer af at landet tidligere var en portugisisk koloni, og Portugals valuta var escudo frem til den blev erstattet af euro.

Kapverdiske escudoer har en fast valutakurs mod euro.

Historie 
Escudo blev Kap Verdes valuta i 1914, da den erstattede real. Frem til 1930 brugte Kap Verde de samme mønter som Portugal, men fik sine egne pengesedler i 1869.

Eksternt link 
 Kap Verdes centralbank 

Møntenheder fra Afrika
Escudo
Sostratos fra Knidos

Sostratos fra Knidos (oldgræsk Σώστρατος ὁ Κνίδιος) var en græsk arkitekt og ingeniør, der levede i det 4. og 3. århundrede f.Kr.

Han kendes især for at være manden bag fyrtårnet ved Alexandria, der i dag betragtes som et af den antikke verdens syv underværker.

Arkitekter fra Grækenland
Tjek fødsels- og dødsår
Arkitekter fra antikken
Catharine Simonsen

Catharine Elisabeth Simonsen, født Rysslaender (7. marts 1816 i København – 3. maj 1849 sammesteds) var en dansk operasanger (sopran).

Fru Simonsen optrådte ved Det Kongelige Teater. Hun blev udnævnt til kongelig kammersangerinde i 1843. Da hun som 33-årig døde i barselseng efterlod hun 8 mindreårige børn samt sin mand, violinisten Sophus Simonsen (1810–1857). Blandt hendes børn var den senere operasanger Niels Juel Simonsen.

Eksterne henvisninger 

Operasangere fra Danmark
Personer fra København
Danskere i 1800-tallet
Personer i Dansk Biografisk Leksikon
Personer i Dansk Kvindebiografisk Leksikon
Kongelige kammersangere
Sopraner
Marius Jacobsen

Marius Jacobsen (født 14. december 1894 i Hejlskov ved Skive, død 11. november 1961 på Rigshospitalet i København) var en dansk operasanger (tenor).

Uddannet maler. Debut i 1926 på Det Kongelige Teater som Rodolphe i Puccinis La Bohème. Populær sanger, der optrådte i roller som David i Wagners Mestersangerne i Nürnberg, hertugen i Verdis Rigoletto og Leander i Carl Nielsens Maskarade. Ridder af Dannebrog i 1937 og kongelig kammersanger i 1946. Trak sig tilbage 1956. Medvirker i filmen Champagnegaloppen (1938).

Han blev i 1945 forsøgt myrdet af Petergruppen. Han overlevede mirakuløst attentatet.

Han er begravet på Frederiksberg Ældre Kirkegård.

Eksterne henvisninger 
 

Operasangere fra Danmark
Kongelige kammersangere
Personer fra Jylland
Danskere i 1900-tallet
Riddere af Dannebrog
Personer i Kraks Blå Bog (afdøde)
Personer i Dansk Biografisk Leksikon
Herlev Bibliotek

Herlev Bibliotek udgør sammen med Biblioteket Kilden det kommunale biblioteksvæsen i Herlev Kommune.

Bibliotekets historie 
Hovedbiblioteket Herlev Bibliotek har adresse på Herlev Bygade 70, og sådan har det været siden den 10. december 1971, hvor arkitekterne Erik Korshagens og E. Juul Møllers nye bibliotekshus lukkede dørene op for publikum og blev rammen om et spændende biblioteksmiljø. Huset tiltrak sig op gennem 1970'erne stor interesse i såvel biblioteks- som arkitektkredse.
Biblioteksvæsenet i Herlev så dagens lys i begyndelsen af 1900-tallet med offentlige bogsamlinger på Hjortespring og Herlev Skole. Biblioteket har beboet forskellige adresser inden det endelig landede på adressen i Bygaden.
Det var de ulønnede ildsjæle, som bar bibliotekstanken igennem de første mange år, men i 1948 besluttede Herlev Kommune at overtage ansvaret for biblioteket. Det skete med ansættelsen af bibliotekar Jetty Marschall – den første faguddannede bibliotekar i Herlev.

Bibliotekets aktiviteter 
Herlev Bibliotek er i dag en kulturinstitution i konstant dialog med sin omverden. Her finder du over 100 aktiviteter som foredrag, koncerter, events, workshops, undervisning med mere om året. Her findes desuden både en biblioteksklub og en familieklub med flere fordele. 

Herlev Bibliotek er Korshagens og Juul Møllers fysiske bibliotek iklædt nye tidssvarende gevandter – både i det fysiske rum og online.

Bogbyttedag 
En af Herlev Biblioteks mange populære aktiviteter er bogbyttedagen. Her bytter læserne deres egne bøger indbyrdes. Altså en form for organiseret BookCrossing. Foruden bøger kan man være heldig at finde andre medier som dvd, vhs, lp, cd, mc etc.. Bestyrer for bogbytteriet var nu afdøde bibliotekar Gorm Thomsen, hvorfor dagen kaldes "Gorms bogbytte". Dato for bogbyttedagen kan findes på Herlev Biblioteks hjemmeside.

Bogcafé 
En anden tilbagevendende begivenhed er den årlige bogcafé "Årets bedste bøger", hvor ansatte fortæller om deres læseoplevelser. Det er et arrangement, som Herlevs borgere er meget glade for, og fremmødet er stort.

Foruden arrangementet med tilbageblik på hele årets bøger, så fortæller personalet mange gange årligt om deres læseoplevelser under konceptet "Mandagssalon", der altid ligger den første mandag i måneden.

Kilde 
 Herlev Leksikon – af Stig Larsen. Udsendt 1984 af Herlev Kommune i anledning af Herlev Kommunes 75 års jubilæum 1.april 1984
 Herlev Bibliotekernes hjemmeside

Folkebiblioteker i Danmark
Bibliotek
Tchads nationale museum

Tchads nationale museum (Musee National N'Djamena) er nationalmuseet i Tchad og er placeret i hovedstaden N'Djamena.

Nationale museum
N'Djamena
Museer etableret i 1962
Ebba Wilton

Ebba Anna Elisabeth Wilton (13. december 1896 i Rødvig – 1. april 1951 i Gentofte) var en dansk operasangerinde (sopran).

Debut i 1924 på Det kongelige Teater som Nattens dronning i Mozarts Tryllefløjten. Hendes smukke koleratursopran kunne høres i roller som f.eks. Gilda i Verdis Rigoletto og Susanna i Mozarts Figaros Bryllup samt engagementer ved operahuse i Berlin og Paris. Hun blev kongelig kammersangerinde i 1941, og havde sin afskedsforestilling i forbindelse med sit 25-års jubilæum i 1949. 

Grammofonpladeindspilninger med arier og sange blev optaget i tiden fra 1924 til 1928, hvoraf en del findes udgivet på cd'en Den danske Nattergal Point – PCD 5111.

Eksterne henvisninger 
 
 Ebba Wilton  – Artikel i Dansk Kvindebiografisk Leksikon

Operasangere fra Danmark
Personer i Dansk Kvindebiografisk Leksikon
Kongelige kammersangere
Danskere i 1900-tallet
Personer i Dansk Biografisk Leksikon
Personer i Kraks Blå Bog (afdøde)
Modtagere af Tagea Brandts Rejselegat
Sopraner
Einar Nørby

Einar Nørby (8. maj 1896 Thisted – 12. januar 1983 København) var en dansk operasanger (basbaryton).

Debut på Det kgl. Teater i 1928 som Mefistofeles i Charles Gounods Faust. En af sin tids førende sangere i roller som Leporello i Mozarts Don Juan, Porgy i George Gershwins Porgy og Bess og Henrik i Carl Nielsens Maskarade. Kongelig kammersanger i 1939. Gift med pianisten Guldborg Laursen (1903-2002). Far til skuespilleren Ghita Nørby og operasanger Claus Nørby.

Nørby blev Ridder af Dannebrog 1942, af 1. grad 1952 og modtog Ingenio et arti 1969.

Eksterne henvisninger
 Små erindringsglimt om min far, Einar Nørby  af Ghita Nørby
 
 

Operasangere fra Danmark
Modtagere af Ingenio et arti
Personer i Kraks Blå Bog (afdøde)
Personer i Dansk Biografisk Leksikon
Personer fra Thisted
Riddere af 1. grad af Dannebrog
Danskere i 1900-tallet
Kongelige kammersangere
De fortabte sjæles ø

De fortabte sjæles ø er en dansk fantasyfilm fra 2007, baseret på en roman af samme titel skrevet af Jacob Weinreich. Filmen er instrueret af Nikolaj Arcel, der med Rasmus Heisterberg tillige har skrevet manuskriptet.

De fortabte sjæles ø vandt i 2008 fem Robertpriser i kategorierne Årets børne- og familiefilm, Årets sminkør, Årets scenograf, Årets lyd/sounddesign og Årets special effects/lys. Herudover var filmen nomineret i yderligere fem kategorier, herunder bedste instruktør.

Handling 
Den 14-årige hovedperson Lulu flytter til en lille provinsby med sin mor og lillebror, hvor hun keder sig og drømmer om en mere magisk verden. Pludselig besættes lillebroderen af en ånd, og hun må søge hjælp hos rigmandssønnen Oliver, og den clairvoyante opfinder Ricard. Sammen kæmper de mod de mørke kræfter, der gemmer sig på De fortabte sjæles ø.

Medvirkende

Amerikansk genindspilning 

I sommeren 2008 blev det offentliggjort, at filmen vil blive genindspillet i USA . Instruktøren Nikolaj Arcel skal igen stå i spidsen, mens Jennifer O'Kieffe skriver manuskriptet. Filmen havde en planlagt amerikansk premiere i 2011.

Referencer

Eksterne links 
 

Film fra 2007
Børne- og ungdomsfilm fra Danmark
Fantasyfilm fra Danmark
Dansksprogede film
Film instrueret af Nikolaj Arcel
Robertprisen for årets børne- og familiefilm
Film fra Danmark (administrationskategori)
Ægget

Ægget er en stol designet af Arne Jacobsen. Den blev først produceret i 1958 for Royal Hotel i København og fremstilles af Fritz Hansen A/S.

Se også 
 Dansk design

Eksterne henvisninger 

Ægget 
Fritz Hansens hjemmeside

Stole
Møbler fra Danmark
Arne Jacobsen
DR Koncertkoret

DR KoncertKoret (tidligere DR Radiokoret) er et professionelt vokalensemble, der er tilknyttet DR (Danmarks Radio). Dannet i 1932 som koncertkor til DR SymfoniOrkestret. Har medvirket ved Torsdagskoncerter med værker som Verdis Requiem, Beethovens Missa solemnis, Carl Orffs Carmina burana, Hans Werner Henzes Medusas Tømmerflåde og talrige danske uropførelser, bl.a. Per Nørgårds 3. symfoni.

Tilknyttede dirigenter 
 Fritz Mahler (1934 – 36)
 Cai Vendelboe-Jensen (1936-37)
 Martellius Lundquist (1937 – 45)
 John Frandsen (1945-47)
 Mogens Wöldike
 Svend S. Schultz (1949 – 1983)
 John Alldis (1972-77)
 Per Enevold (1985 - 1988)
 Stefan Parkman (1989 – 2002).

Eksterne henvisninger 
 Hjemmeside – dr.dk

Kor fra Danmark
Koncertkoret
Musikgrupper fra 1932
Far til fire - i stor stil

Far til fire – i stor stil er en dansk familiefilm fra 2006 instrueret af Claus Bjerre og med manuskript af Claus Bjerre og Thomas Glud. Det er den anden i rækken af Far til fire-film fra 2000'erne med Niels Olsen som far, Jess Ingerslev som onkel Anders og Kasper Kesje som Lille Per.

Medvirkende 
 Niels Olsen – far
 Kasper Kesje – Lille Per
 Sidse Mickelborg – Søs
 Kathrine Bremerskov Kaysen – Mie
 Jakob Wilhjelm Poulsen – Ole
 Jess Ingerslev – onkel Anders
 Anette Støvelbæk – fru Sejersen
 Søren Bregendal – Peter
 Sofie Stougaard – Madam von Grissenfeldt
 Johannes Lassen – Ditlev

Handling 
I 'Far til fire - i stor stil' bliver familiens planlagte fredelige ferie til Bornholm spoleret, da ungerne midt på motorvejen får overtalt deres far til at sætte kursen mod Fyn i stedet. Her har onkel Anders nemlig arvet et helt slot. Men for at få lov til at beholde slottet skal han dyste mod den griske familie Grisenfeldt, og så må hele familien hellere hjælpe til. Når der så oven i købet går rygter om, at det spøger på det gamle slot, kan der være nok at tage sig til for familien.

Referencer

Eksterne henvisninger 
 

Danske film fra 2006
Familiefilm fra Danmark
I stor stil
Film instrueret af Claus Bjerre
Dansksprogede film
Dansk Fløde

Dansk Fløde er et dansk do-it-yourself punkrockband,
grundlagt i marts 2003. Dansk Fløde arbejder med positiv, højenergisk kunst som virkemiddel, og med deltagelse og interaktivitet med tilskueren.

Med inspiration fra Velvet Underground, Ramones og Beastie Boys, har de skabt deres helt unikke udtryk, og udviklet sig til mere end et band. Dansk Fløde er nu en kunstgruppe bestående af 10-15 mennesker, der laver alt selv; skærer vinyler, har eget pladeselskab, laver kunstudstillinger, koncerter, producerer film og musikvideoer.

Bandets debutkoncert var 16 august 2004 på et udsolgt RUST, hvor de gav 11 numre.

Dansk Fløde blev Robert-nomineret i 2008 for bedste lyddesign på den danske spillefilm Cecilie af Hans Fabian Wullenweber.

Koncerter og events i udvalg 
Dansk Fløde giver kun sjældent koncerter i Danmark.
I marts 2007 optrådte Dansk Fløde på Rådhuspladsen, ved en støttefest for Ungdomshuset, Jagtvej 69.
Dansk Fløde lavede deres første internationale live event i 2007 i Tokyo.

Gruppen har i 2007 lavet live-events i Tokyo, London, Berlin og
i 2008 i Guinea-Bissau i Afrika og i Kreuzberg, Berlin.

Dansk Fløde skal 2017 spille en koncert på Sydpolen for pingvinerne.

Diskografi 
Samtidig med debutkoncerten udkom den første CD, "Den lille boheme pakke". Pladens musikere var Bjørn Vidø¸ (guitar, sang), Marcelino Ballarin (spoken word), Mikael Fleron (sang,bass) samt Francis Nørregård (trommer).

3 januar 2006 udkom bandets anden plade, Giv slip, der indeholdt 18 nummer på 36 min. Her medvirkede Bjørn Vidø (sang, guitar) og Marcelino Ballarin (sang), Adrian a/s Nielsen (trommer) (Siden trommeslager i Ravonettes), Francis Nørregaard (trommer). Albummet blev bl.a. kåret til månedens album af dagbladet Information. De fleste numre på albummet er siden blevet brugt på dokumentarfilm, spillefilm, samt reklamefilm.

Diskografien er omfattende, da mange udgivelser er lavet i begrænset oplag.

Referencer

Eksterne henvisninger 
 Diskografi

Fløde
Musikgrupper fra 2003
Svend S. Schultz

Svend Simon Schultz (30. december 1913 i Nykøbing Falster – 6. juni 1998 i København) var en dansk komponist og dirigent.

Han var elev af Poul Schierbeck. Især kendt for sine lyriske korsange, Yndigt dufter Danmark, En sødt bedugget humlebi og Midsommersang (Nu går midsommer ind i Danmarks stue). Uddannet på Det kgl. danske Musikkonservatorium. Musikanmelder ved Politiken 1941 – 49. Korinstruktør for DR Radiokoret 1949 – 1983. Har komponeret operaer, filmmusik, kammermusik og korsange. Gift med sangeren Kirsten Schultz. 

Han var Ridder af Dannebrog.

Operaer 
 Bag kulisserne (1949)
 Kaffehuset (1949)
 Solbadet (1949)
 Høst (1950)
 Tordenvejret eller Da Søren blev Mand (1950)
 Bryllupsrejse (1951)
 Marionetterne (1957)
 Hosekræmmeren (1975, opført 1990)

Eksterne henvisninger 
 
 

Personer fra Nykøbing Falster
Komponister fra Danmark
Musikkritikere fra Danmark
Riddere af Dannebrog
Personer i Kraks Blå Bog (afdøde)
Personer i Dansk Biografisk Leksikon
Operakomponister fra Danmark
Journalister ved Politiken
Strømpeforing

Strømpeforing er en teknik til renovering af defekte kloakker, hvor et specialfirma kan skabe et nyt rør indeni det gamle ved hjælp af en særlig filt- eller glasfiberslange der imprægneres med polyester, epoxy, eller silikat og udhærdes med varmt vand eller damp.

Fordelen ved strømpeforing er, at det er muligt at renovere ledningsnettet uden opgravning.

Strømpeforing udføres traditionelt i store ledninger ved hjælp af styren, som står på Miljøstyrelsens liste over uønskede stoffer. Selv i meget små koncetrationer lugter styren meget kraftigt. Stoffet anses for at være kræftfremkaldende, og optræder på EUs liste over dokumenteret hormonforstyrrende stoffer. Ved foring i mindre dimensioner af rør anvendes primært silikat eller epoxy. 

I dag bruges dog ofte strømpeforing ved damptryk.

Flere firmaer har gennem en længere årrække specialiseret sig i at udføre foringerne i svært tilgængelige rør med mindre dimensioner, fra 70mm til 200mm. Foringerne udføres af specialuddannet personale efter en forudgående TV-inspektion, som blotlægger behovet. 

Efter endt foring af rørsystemet sendes en robot ind i rørene for at fræse tilslutningerne til det nyforede rør fri.

En variant af strømpeforingen bruges af enkelte firmaer til rør i bygninger, hvor man ved en sprayteknik sprøjter epoxy på indersiden af rørene og derved forlænger deres levetid.

Fodnoter 

VVS
Boolsen kvartetten

Boolsen Kvartetten var et dansk vokalensemble, der blev dannet i 1942 og især blev kendt for deres udgave af Bamses fødselsdag, der var fast repertoire i Giro 413 i 1950'erne og 60'erne.

Kvartettens medlemmer var:
 Valdemar Boolsen (1916-1991) 1. tenor
 Ole Mortensen (1924-1981) 2. tenor
 Ove Fangel Olsen (1922-) 1. bas
 Svend Aage Møller (1919-1974) 2. bas

Kvartettens medlemmer sang i Danmarks Radios kor i 1930'erne, Radiodrengekoret under Henning Elbirk og Weekendhyttens kor under ledelse af Svend Saaby i 1940'erne.
Boolsen Kvartetten havde deres storhedstid i 1950'erne i årene før vokalgrupperne Four Jacks og Blue Boys dukkede frem.

Kvartetten indspillede de fleste af deres 78' plader på Bent Fabricius-Bjerres plademærke Metronome. Hertil kom en lang række salmer og religiøse sange indspillet på plademærket Felix.

I alt har Boolsen Kvartetten indspillet knap 80 sange.

Musikgrupper fra Danmark
Musikgrupper fra 1942
Marina Bouras

Marina Bouras (født 21. februar 1970 i Athen) er en dansk skuespillerinde.

Hun er uddannet fra Statens Teaterskole i 1995 og debuterede i miniserien "En Fri Mand" på DR i 1996

Privat 
Privat er hun gift med skuespillerkollegaen Jens Albinus, som hun har to børn med.

Filmografi

Film

Serier

Referencer

Eksterne henvisninger 
 

Skuespillere fra Danmark
Mehmet Yüksekkaya

Mehmet Yüksekkaya (født 1962) er en tyrkisk/kurdisk forfatter, kursus- og foredragsholder og en aktiv debattør i integrationsdebatten. Han er uddannet cand. scient. pol. fra Københavns Universitet og er bl.a. forfatter til bogen Sydslesvigs danske historie (2002), bidragsyder til antologien Islam i Danmark – Tanker om en tredje vej (2002) og bogen Uskrevne regler på det danske arbejdsmarked (oktober 2007). 

Han har i en årrække fungeret som integrationskonsulent i flere kommuner og i Ministeriet for Flygtninge, Indvandrere og Integration og arbejder i dag som fuldmægtig i Styrelsen for Arbejdsmarked og Rekruttering (STAR) under Beskæftigelsesministeriet.

Kilder og henvisninger
Kurdiske Mehmet: Kære danskere, bare I ville tale mere lige ud af posen Dorthe Boss Kyhn på dr.dk 12. jul. 2017 

Faglitterære forfattere fra Danmark
Personer fra Kurdistan
Politologer fra Danmark
Danske muslimer
Embedsmænd fra Danmark
Dansksprogede forfattere fra Danmark